Amor de lonh
Nap, kényeztesd őt áldott sugaraddal,
Víz, mosdasd mindig fenséges örömre,
Kék, öleld körbe tágas-szép nyarakkal,
Szél, hűsítsd arcát, mikor hullna könnye!

Álom, érte vagy telve varázslattal,
Virág, tőle kapsz illatot örökbe,
Lant, belőle száll húrjaidra halk dal,
Kő, benne porlik vágyad sűrű tömbje.

Tó, ha ringatod, amíg szel a csónak,
Felhő, ha kristály-pillantása szédit,
Homok, ha léptét megtartod karcsúnak,

Madár, ha hívod: emeljen az égig,
Úgy minden Kincs, melynek bölcsője e Föld,
Illőn hódol az Ő Szépsége előtt!
Orosz László Wladimir versei
Szonettek